10. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δ1α/102 της 4/23 Ιαν. 1974 (ΦΕΚ Β΄ 59)  Περί κινήσεως λογαριασμού Πρώτων Κοινωνικών Βοηθειών. Έχοντες υπ΄ όψει: α)Το άρθρ. 7 Ν.Δ. 57/19.7.73 (ΦΕΚ 149/1973 τεύχ. Α΄) «περί λήψεως μέτρων κοινωνικής προστασίας των οικονομικώς αδυνάτων και καταργήσεως των διεπουσών τον θεσμόν της απορίας διατάξεων». β)Το Ν.Δ. 321/1969 «περί Κώδικος Δημοσίου Λογιστικού». γ)Το Ν.Δ. 1337/1973 «περί τροποποιήσεως των διατάξεων του Ν.Δ. 321/1969 «περί Κώδικος Δημοσίου Λογιστικού και άλλων τινών διατάξεων». δ)Το Ν.Δ. 754/70 «περί πληρωμής δι΄ επιταγών των δαπανών Ν.Π.Δ.Δ. Ειδικών Ταμείων κλπ.». ε)Το Ν.Δ. 1265/1972 «περί ελέγχου των δαπανών του Κράτους, των Οργανισμών Τοπικής Αυτοδιοικήσεως και των άλλων Νομικών Προσώπων Δημοσίου Δικαίου, ως και των λογαριασμών των Δημοσίων Υπολόγων και παρακολουθήσεως των εσόδων των». ς)Την εγκύκλιον Δ1α/8349/438/25.9.73 Υπουργού Κοιν. Υπηρεσιών «περί οδηγιών δια την εφαρμογήν του άρθρ. 7 του Ν.Δ. 57/1973¨, αποφασίζομεν: 1.Ορίζομεν όπως ο υπό του άρθρ. 7 του σχετικού (α) προβλεπόμενος ειδικός λογαριασμός υπό τον  τίτλον   «Λογαριασμός  Πρώτων  Κοινωνικών  Βοη-           (Μετά την σελ. 62,08) Σελ. 62,09 Τεύχος 522-Σελ. 95 Περίθαλψη απόρων και ανασφάλιστων 35.Β.αα.9-10    θειών «επί σκοπώ αντιμετωπίσεως των εκάστοτε παρουσιαζομένων αναγκών και καταπολεμήσεως, δια κοινωνικών μέτρων, της επαιτείας και αλητείας, συσταθή παρά τω Οικείω Υποκαταστήματι της Τραπέζης της Ελλάδος της έδρας εκάστης Νομαρχίας και εν ανυπαρξία τούτου παρά τω Υποκαταστήματι της Εθνικής Τραπέζης. 2.Καθορίζομεν τον τρόπον κινήσεως του Λογαριασμού τούτου, ως ακολούθως: α)Η κίνησις κεφαλαίων του συνιστωμένου Λογαριασμού θα ενεργήται βάσει ιδίου Προϋπολογισμού, συντασσομένου υπό της Δ/νσεως η Τμήματος Κοινωνικών Υπηρεσιών της οικείας Νομαρχίας και εγκρινομένου δι΄ αποφάσεως του Νομάρχου. Ο Προϋπολογισμός ούτος, ετησίως συντασσόμενος, θα κοινοποιήται εις το Υπουργείον Κοινωνικών Υπηρεσιών. Δι΄ αποφάσεως του οικείου Νομάρχου θα ορίζηται ως υπόλογος του ανωτέρω λογ/σμού, αποκλειομένων των οικονομικών υπαλλήλων, δημόσιος υπάλληλος, όστις θα λογοδοτή εις το Ελεγκτικόν Συνέδριον, συμφώνως προς τα εν παρ. 2α της παρούσης εκτιθέμενα. Ούτος θα ενεργή πληρωμάς βάσει επιταγών εις βάρος του οικείου Λογαριασμού του τηρουμένου εις το Υποκατάστημα της Τραπέζης της Ελλάδος η της Εθνικής Τραπέζης, κατ΄ ανάλογον εφαρμογήν των διατάξεων του σχετικού (δ). β)Η εις βάρος του λογαριασμού ανάληψις υποχρεώσεων θα ενεργήται δι΄ αποφάσεως του οικείου Νομάρχου εκδιδομένης, συμφώνως προς τα οριζόμενα υπό της προβλεπομένης υπό της παρ. 3 του άρθρ. 7 του σχετικού (α) αποφάσεως του εξ ημών Υπουργού Κοινωνικών Υπηρεσιών, καθοριζούσης τας προϋποθέσεις, τον τρόπον και την διαδικασίαν της εις βάρος του λογαριασμού παροχής κοινωνικής προστασίας. Δια της προρρηθείσης αποφάσεως του Νομάρχου θα καθορίζωνται οι δικαιούχοι, ο σκοπός και το ύψος του εις βάρος του λογ/σμού διατιθεμένου χρηματικού ποσού, τηρουμένων των κατωτέρω: α)Αι εκ του Προϋπολογισμού Εξόδων του Υπουργείου Κοινωνικών Υπηρεσιών μεταβιβαζόμεναι εκάστοτε πιστώσεις εις Νομαρχίας επί σκοπώ αντιμετωπίσεως των παρουσιαζομένων περιπτώσεων εκτάκτων αναγκών, περί ων η παρ. 1 του άρθρ. 7 του σχετικού (α), θα εισάγωνται και διατίθενται μέσω του ως άνω λογαριασμού αποκλειστικώς δια την εξυπηρέτησιν των σκοπών υπέρ ων εγγράφονται εις τον προϋπολογισμόν εξόδων του Υπουργείου Κοινωνικών Υπηρεσιών, τηρουμένης αυστηρώς της αρχής της ειδικότητος των πιστώσεων, προς ην αρχήν δέον απολύτως να εναρμονίζηται ο συντασσόμενος παρ΄ εκάστη Νομαρχία Προϋπολογισμός Εσόδων και Εξόδων του Λογαριασμού.    Σελ. 62,10 Τεύχος 522-Σελ. 96 35.Β.αα.10 Περίθαλψη απόρων και ανασφάλιστων    β)Έσοδα του Λογαριασμού εκ χρηματοδοτήσεων, δωρεών και εισφορών φυσικών η νομικών προσώπων θα διατίθενται αποκλειστικώς δια τον δι΄ ον προσφέρονται ιδιαίτερον σκοπόν, εντός των πλαισίων των υπό της παρ. 1 του άρθρ. 7 του σχετικού (α) περιπτώσεων και των προβλέψεων του προϋπολογισμού του Λογ/σμού. γ)Έσοδα του λογαριασμού εκ διενεργουμένων εράνων, φιλανθρωπικών και λαχειοφόρων αγορών και των πάσης φύσεως συναφών εκδηλώσεων και πόρων, περί ων η περίπτ. (γ) της παρ. 2 του άρθρ. 7 του σχετικού (α), θα διατίθενται κατά τας προβλέψεις του προϋπολογισμού εξόδων του Λογ/σμού, εντός των πλαισίων της εξυπηρετήσεως των σκοπών της παρ. 1 του άρθρ. 7 του σχετικού (α). Επί Πανελληνίων εράνων, ως και εράνων επεκτεινομένων εις πλείονας του ενός Νομούς, το εκ 2% ποσοστόν του ακαθαρίστου προϊόντος τούτων θα κατατίθεται εις το Κεντρικόν Κατάστημα της Τραπέζης της Ελλάδος και εις ίδιον λογ/σμόν και θα αποδίδεται εις τους οικείους λογ/σμούς των Νομών δι΄ αποφάσεων του εξ ημών Υπουργού Κοινωνικών Υπηρεσιών, τροποποιουμένης ως προς το σημείον τούτο της παρ. 3β της σχετικής (ς). γ)Η πληρωμή δαπανών εις βάρος των πιστώσεων του προϋπολογισμού του εν θέματι λογ/σμού θα ενεργήται δια της εκδόσεως, κατά τα κεκανονισμένα, τακτικών χρηματικών ενταλμάτων βάσει των κατά νόμον δικαιολογητικών επ΄ ονόματι των κατά τ΄ ανωτέρω δι΄ αποφάσεως του οικείου Νομάρχου αναγνωριζομένων δικαιούχων, εφ΄ ων θα ερείδωνται και επ΄ ονόματι τούτων εκδιδόμεναι επιταγαί, υπογραφομένων αμφοτέρων υπό του Νομάρχου η του παρ΄ αυτώ εξουσιοδοτουμένου οργάνου. Εις εξαιρετικάς περιπτώσεις αντιμετωπίσεως επειγουσών περιπτώσεων περιθάλψεως εκ θεομηνιών η άλλων αναλόγων αιτιών πληττομένων ομαδικώς πληθυσμών θα δύνανται τα προς τους αναγνωριζομένους δικαιούχους χρηματικά βοηθήματα να καταβάλλωνται μέσω υπολόγου εντάλματος προπληρωμής, τηρουμένων κατά τα λοιπά των περί Δημοσίου Λογιστικού διατάξεων. δ)Παρουσιαζομένων επειγούσης φύσεως αναγκών και καθισταμένης ανεφίκτου της εις βάρος των πιστώσεων του Προϋπολογισμού Εξόδων του Υπουργείου Κοινωνικών Υπηρεσιών χρηματοδοτήσεως του οικείου Λογαριασμού Πρώτων Κοινωνικών Βοηθειών της αρμοδίας κατά τόπον δια την αντιμετώπισιν των αναγκών τούτων Νομαρχίας δύναται, ελλείψει επαρκούς πιστώσεως του Λογαριασμού, δια την αντιμετώπισιν των εν λόγω αναγκών, τηρουμένης της αρχής της ειδικότητος των πιστώσεων, να εντέλληται η μεταφορά εις τον ως είρηται Λογαριασμόν πιστώσεων εξ υφισταμένων υπολοίπων των ως άνω Λογαριασμόν ετέρων Νομαρχιών. Την περί μεταφοράς των πιστώσεων εντολήν θα εκδίδη ο εξ ημών Υπουργός Κοινωνικών Υπηρεσιών.  Η ως είρηται μεταφορά των πιστώσεων θα ενεργήται δια της εκδόσεως, κατά τα κεκανονισμένα, τακτικών χρηματικών ενταλμάτων επ΄ ονόματι του χρηματοδοτουμένου λογαριασμού, βάσει της παρεχομένης κατά τ΄ ανωτέρω εντολής και της επ΄ αυτής ερειδομένης αποφάσεως του Νομάρχου του χρηματοδοτούντος Λογαριασμού, τηρουμένων κατά τα λοιπά των εν τη παρούση αποφάσει οριζομένων. ε)Παρά τη Δ/νσει η Τμήματι Κοινωνικών Υπηρεσιών θα τηρούνται βάσει παρασχεθησομένων οδηγιών και υποδειγμάτων και τα κάτωθι βιβλία επί τω τέλει της παρακολουθήσεως της κινήσεως και εκτελέσεως του προϋπολογισμού του Λογαριασμού: α)Ημερολόγιον χρηματικής διαχειρίσεως. β)Καθολικόν εσόδων και εξόδων. γ)Βιβλίον Γραμματίων Εισπράξεων. ς)Μερίμνη της οικείας Νομαρχίας θα συντάσσηται ο ετήσιος απολογισμός κινήσεως του λογ/σμού, όστις θα αποστέλληται μετά των υπό της Τραπέζης της Ελλάδος η Εθνικής Τραπέζης της Ελλάδος αντιγράφων κινήσεως του λογ/σμού και μεθ΄ απάντων των διαχειριστικών στοιχείων του υπολόγου εις τον αρμόδιον κατά τόπον Πάρεδρον η Επίτροπον του Ελεγκτικού Συνεδρίου, συμφώνως προς τα εις εδάφ. 2 της παρ. 1 του άρθρ. 17 του σχετικού (ε) οριζόμενα, κοινοποιούμενος και εις το Υπουργείον Κοινωνικών Υπηρεσιών. ζ)Επιφυλασσομένων των διατάξεων της παρ. 2 του άρθρ. 2 του σχετικού (α), ως και της περιπτώσεως της δολίας υπό των βοηθουμένων η των αρμοδίων οργάνων παραπλανήσεως της Διοικήσεως, τα εις βάρος του Λογαριασμού καταβαλλόμενα βοηθήματα αποτελούν δωρεάν παροχάς του Κράτους, μη επιστρεφόμενα υπό των βοηθουμένων. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως.

[Source: greek_legal_code_raptarchis | Tokens: 7135]